open-index/open-wikipedia-markdown huggingface dataset:
புனைவிலி

**புனைவிலி** அல்லது **அல்புனைவு** (*non-fiction*) என்பது உண்மையை அடிப்படையாகக் கொண்டு எழுதப்படும் இலக்கியப் படைப்பாகும். இதில் சொல்லப்படுகின்ற சம்பவங்கள், மனிதர்கள், மற்றும் தகவல்கள் பெரும்பாலும் உண்மையானதாக இருக்க வேண்டும்.   கற்பனைகளையோ, பொய்மைகளை வைத்து படைக்கப்படும் இலக்கியத்தை எழுத்தாளர் புனைவிலி என சொன்னால், அது ஏமாற்றுவதாக கருத்தப்படும். படைப்பின் மெய் பொய் தன்மையை தெரிவிக்காமல் எழுதப்படும் அனைத்துமே புனைவு என்றே பெரும்பாலும் எடுத்துக் கொள்ளப்படும். புனைவிலி இலக்கியங்கள் பொதுவாக அகநிலை சார்ந்தோ, புறநிலை சார்ந்தோ எழுதப்படும். இவை பெரும்பாலும் விவரண இலக்கியமாகவே கொள்ளப்படுவதுண்டு. புனைவிலி போன்றல்லாது புனைவு இலக்கியங்களில் பகுதியோ, முழுமையோ கற்பனையின் அடிப்படையில் எழுதப்படுவதாகும்.

## குறிப்புகள்

பகுப்பு:இலக்கிய வகைகள்
அ (இடைச்சொல்)

**அ** என்பது தமிழிற் பயன்படுத்தப்படும் ஓர் இடைச்சொல் ஆகும். இது விகுதி, சாரியை, வேற்றுமை உருபு, சுட்டு, முன்னொட்டு போன்றனவாகப் பயன்படுத்தப்படுகின்றது.

## சுட்டு

அ அகச்சுட்டாகவோ புறச்சுட்டாகவோ அமையலாம். மொழிமுதலில் சுட்டுப்பொருளைக் காட்டும்படி வந்தால் மட்டுமே இது சுட்டாகக் கொள்ளப்படும். எனவே, அன்பு போன்ற சுட்டுப்பொருள் உணர்த்தாத சொற்களைச் சுட்டாகக் கருத முடியாது.

## அகச்சுட்டு

சொல்லின் அகத்தேயிருந்து சுட்டுப்பொருள் உணர்த்துவது அகச்சுட்டாகும். அவன், அந்த, அங்கு, அது முதலிய சொற்களை அ அகச்சுட்டாக அமைவதற்கு எடுத்துக்காட்டுகளாகக் கூறலாம்.

## புறச்சுட்டு

சொல்லின் புறத்தேயிருந்து சுட்டுப்பொருள் உணர்த்துவது புறச்சுட்டாகும். இங்குச் சுட்டெழுத்தைப் பிரித்தாலும் மற்றையது தனித்து நின்று பொருள் தரும். அக்காடு, அச்சிலை, அவ்யானை, அவ்வாடு முதலிய சொற்களை அ புறச்சுட்டாக அமைவதற்கு எடுத்துக்காட்டுகளாகக் கூறலாம். செய்யுள்களில் அகரச் சுட்டு நீண்டு ஆ ஆவதுமுண்டு. ஆ + இடை = ஆயிடை, ஆ + இருதிணை = ஆயிருதிணை முதலியவற்றை இதற்கு எடுத்துக்காட்டுகளாகக் கூறலாம்.

## வேற்றுமை உருபு

அ என்பது ஓர் ஆறாம் வேற்றுமை உருபாகும். வருமொழி பன்மையாக இருப்பின் இவ்வுருபு பயன்படுத்தப்படும். இது தற்கிழமைப் பொருளிலும் பிறிதின்கிழமைப் பொருளிலும் வரும். வேற்றுமை உருபாக அ பயன்படுத்தப்படுவதற்கு எடுத்துக்காட்டுகளாகத் தன கைகள், தன தாள்கள் முதலியவற்றைக் கூறலாம்.

## விகுதி

## மேற்கோள்கள்

## வெளியிணைப்புகள்
*

பகுப்பு:சொல்லிலக்கணம்
கெர்வான் (கிண்ணக்குழி)

**கெர்வான்** *(Kerwan)* என்பது  சியரீசு குறுங்கோளின் மேற்பரப்பில் காணப்படும் மிகப்பெரிய ஒரு கிண்ணக்குழியாகும். 2015 ஆம் ஆண்டு பிப்ரவரி மாதத்தில் சியரீசை நெருங்கிய டோன் விண்கலனின் படங்களில் இருந்து கண்டறியப்பட்டுள்ளது. ஆழம் அதிகமில்லாமலும் மத்தியில் உச்சி எதுவுமின்றியும் இக் கிண்ணக்குழி காணப்படுவதாக தெளிவாகத் தெரிவிக்கப்பட்டுள்ளது. மத்தியில் இருந்த உச்சி 15 கிலோமீட்டர் அகலமுள்ள கெரவானின் கிண்ணக்குழியாக அழிக்கப்பட்டிருக்கலாம் எனவும் கருதப்படுகிறது. இம்மையப் பகுதியே மிகப்பழமையானதாகவும் மற்றப்பகுதிகள் புதியதாக உருவாகி அதனில் மேற்பொருந்தியிருக்கலாம் என்று நம்பப்படுகிறது.

முளைக்கும் மக்காச்சோளத்தின் புனித ஆவியாகக் கருதப்படும் ஓப்பியின் பெயரான கெரவான் இக்கிண்ணக்குழிக்கு பெயராக வைக்கப்பட்டுள்ளது. உலகளாவிய வானியல் ஒன்றியம் ( IAU) சியரீசு குறுங்கோளின் இக்கிண்ணக்குழியின் பெயரை யூலை 3 2015 இல் அங்கீகரித்துள்ளது.

## மேற்கோள்கள்

## இவற்றையும் காண்க
*சியரீசின் மீதுள்ள புவியியல் தோற்றங்களின் பட்டியல்

முளைக்கும் மக்காச்சோளத்தின் புனித ஆவியாகக் கருதப்படும் ஓப்பியின் பெயரான கெரவான் இக்கிண்ணக்குழிக்கு பெயராக வைக்கப்பட்டுள்ளது. உலகளாவிய வானியல் ஒன்றியம் ( IAU) சியரீசு குறுங்கோளின் இக்கிண்ணக்குழியின் பெயரை அங்கீகரித்துள்ளது.

பகுப்பு:விண்கல் வீழ் பள்ளங்கள்
பகுப்பு:சியரீசின் மேற்பரப்புத் தோற்றங்கள்
தயா கமகே

**தயா தர்மபால கிலித்துவ கமகே** (*Daya Dharmapala Kilittuwa Gamage*, பிறப்பு:15 செப்டம்பர் 1960) இலங்கையின் அரசியல்வாதியும், நாடாளுமன்ற உறுப்பினரும் ஆவார்.

தயா கமகே 2008 மே 10இல் நடைபெற்ற 1வது கிழக்கு மாகாணசபைத் தேர்தலில் ஐக்கிய தேசியக் கட்சியின் வேட்பாளராகப் போட்டியிட்டு வெற்றி பெற்று மாகாணசபை உறுப்பினரானார். இவர் முதலாவது கிழக்கு மாகாணசபையில் எதிர்கட்சித் தலைவராகப் பணியாற்றினார். இவர் 2012 செப்டெம்பர் 8இல் நடைபெற்ற 2வது கிழக்கு மாகாணசபைத் தேர்தலில் மீண்டும் போட்டியிட்டு வெற்றி பெற்றார்.

இவர் ஐதேக வேட்பாளராக 2015 நாடாளுமன்றத் தேர்தலில் அம்பாறை (திகாமடுல்ல) மாவட்டத்தில் போட்டியிட்டு 70, 201 விருப்பு வாக்குகள் பெற்று நாடாளுமன்றத்திற்குத் தெரிவானார். இவர் 2015 செப்டம்பர் 4 அன்று ஆரம்பக் கைத்தொழில் அமைச்சராக நியமிக்கப்பட்டார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:இலங்கை அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:கிழக்கு மாகாண சபை உறுப்பினர்கள்
பகுப்பு:இலங்கை அமைச்சர்கள்
பகுப்பு:அம்பாறை மாவட்ட நபர்கள்
பகுப்பு:இலங்கைத் தொழிலதிபர்கள்
பகுப்பு:சிங்கள அரசியல்வாதிகள்
பகுப்பு:இலங்கை பௌத்தர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
அ (பக்கவழி நெறிப்படுத்தல்)

**அ** என்பது கீழுள்ளவற்றில் ஒன்றைக் குறிப்பிடலாம்.

* அ, தமிழின் முதல் உயிரெழுத்து.
* அ (கன்னடம்), கன்னடத்தின் முதல் உயிரெழுத்து.
* அ (இடைச்சொல்), ஒரு தமிழ் இடைச்சொல்.
வாடகையுந்து

**வாடகையுந்து** அல்லது **வாடகையூர்தி** (ஆங்கிலத்தில் TAXICAB (அ) TAXI, CAB,) என்பது ஒற்றைப் பயணியோ அல்லது சிறுகுழுவோ தங்கள் விருப்பபடி பயணம் செய்ய ஒரு வாகனஒட்டியுடன் அமர்த்திக்கொள்ளும் ஒரு வகை வாகனம் ஆகும். வாடகையுந்து பயணிகளின் விருப்பத்தின்படி அவர் விரும்பும் இடங்களுக்கு எடுத்துச் செல்கிறது. ஆனால் ஏனைய பொதுப் போக்குவரத்துகளில் பயண ஆரம்பிக்கும் இடம் மற்றும் சேருமிடம் பயணிகளால் அன்றி சேவை வழங்குனர்களாலேயே தீர்மானிக்கப்படும். மேலும் தேவையுணர்ந்து செயற்படும் போக்குவரத்து மற்றும் பகிர்வு வாடகையுந்து (share taxi) ஆனது பேருந்து/டாக்சி எனப் பலவிதமான போக்குவரத்து முறைகளை வழங்குகிறது.

## சொற்பிறப்பியல்
மார்ச் 9 1898ல் பாரிசில் முதன்முதலாக வாடகை அளவீடுமானி பொருத்தப்பட்ட டாக்சிகேப்கள் அறிமுகமாயின,  அவை டாக்சாமீட்டர்கள் (taxamètres) என்றழைக்கப்பட்டன, பின்பு அக்டோபர் 17 1904, அவை டாக்சிமீட்டர்கள் (taximètres) எனப் பெயர் மாற்றம் செய்யப்பட்டன.

ஹாரி நதானியேல் ஆலன் என்பவருடைய நியூயார்க் நகரம் டாக்சிகேப் நிறுவனம், 1907ல் பிரான்சிலிருந்து எரிவாயுவினால் இயங்கும் 600 டாக்சிகேப்களை இறக்குமதி செய்தது. அப்பொழுது "taximeter cabriolet"(டாக்சிமீட்டர் காப்ரியோலட்) என்ற வார்த்தையானது "taxicab" (டாக்சிகாப்) எனச் சுருக்கப்பட்டது.  

*டாக்சிமீட்டர்* என்பது பிரெஞ்சு வார்த்தையான "taximètre" என்பதின் தழுவலாகும். முதல்பகுதியான டாக்சி, மத்தியகால லத்தீன் வார்த்தையான  "taxa" விலிருந்து பெறப்பட்டது, அதன் அர்த்தம் வரி அல்லது கட்டணம் ஆகும். இதனுடன் அளவீடுதல் எனப்பொருள் தரும் கிரேக்க வார்த்தையான metron (μέτρον) என்பதிலிருந்து மீட்டர் என்ற வார்த்தைப் பெறப்பட்டு சேர்க்கப்பட்டது. 

*காப்ரியோலட்* என்பது, குதிரையால் இழுக்கப்படும் ஒரு வகை வண்டியாகும், இது தாண்டு (leap), துள்ளு (caper) எனப்பொருள் தரும் பிரெஞ்சு வார்த்தையான "காப்ரியோலர் (cabrioler)", குதிக்க(to jumb) எனப் பொருள்படும் இத்தாலி வார்த்தையான "capriolare", காட்டு ஆடு(wild goat), ஆண் மான்(roebuck) எனப்பொருளப்டும் லத்தீன் வார்த்தையான "capreolus" என்பதிலிருந்தும் பெறப்பட்டது. 

## சான்றுகள்

பகுப்பு:ஊர்திகள்
பகுப்பு:சாலைப் போக்குவரத்து
ஜூனோ (தொன்மவியல்)

**ஜூனோ** (Juno) என்பவர் உரோமத் தொன்மவியலில் காணப்பபடும் ஒரு பெண் தெய்வம் ஆவார். இவர் உரோமக் கடவுள்களின் அதிபதியான ஜுப்பிட்டரின் சகோதரியும் மனைவியும் ஆவார். கிரேக்கத் தொன்மவியலில் இவருக்கு ஒப்பானவர் சியுசுவின் மனைவியான எரா ஆவார். இவரே உரோமக் கடவுள்களின் இராணி. இவர் திருமணத்திற்கும் பிறப்பிற்குமான கடவுள் ஆவார். மார்ஸ் மற்றும் வல்கன் ஆகியோர் இவரின் பிள்ளைகளாவர். இவர் விவசாயத்திற்கான கடவுளாகிய சற்றேனினது மகள் ஆவார். இவரின் வாகனம் மயில் ஆகும்.

## மேற்கோள்கள்

## வெளி இணைப்புகள்

* Warburg Institute Iconographic Database (ca 400 images of Juno) 
* ஜ்ஜுனோ பற்றிய தகவல்கள்

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
பகுப்பு:சூன்
பிண்டு மாவட்டம்

**பிண்டு மாவட்டம்**, இந்திய மாநிலமான மத்தியப் பிரதேசத்தில் உள்ளது.. இதன் தலைமையகம் பிண்டு நகரத்தில் அமைந்துள்ளது.

## அரசியல்

## சுற்றுலாத் தலங்கள்

*ஆலம்பூர்
## இதனையும் காண்க
*மத்தியப் பிரதேச மாவட்டப் பட்டியல்

## சான்றுகள்

## இணைப்புகள்

* மாவட்ட அரசின் இணையத்தளம் 

பகுப்பு:மத்தியப் பிரதேசத்திலுள்ள மாவட்டங்கள்
போபால் மாவட்டம்

**போபால் மாவட்டம்**, இந்திய மாநிலமாகிய மத்தியப் பிரதேசத்தில் உள்ள மாவட்டங்களில் ஒன்றாகும்.. இதன் தலைநகரம் போபால். இது மத்தியப் பிரதேசத்தில் அதிக மக்கள்தொகை கொண்ட நான்காவது மாவட்டமாகும். மக்கள் அடர்த்தி விகிதத்தில், மாநில அளவில் முதலிடத்தில் உள்ளது. இம்மாவட்டப் பகுதிகளை போபால் நவாப்புகள் 1948-ஆம் ஆண்டு வரை ஆண்டனர்.

## தட்பவெப்பம்

## தொழில்
இங்கு வாழும் மக்களில் பெரும்பாலானோர் உழவுத் தொழிலை மேற்கொள்கின்றனர்.

## ஆட்சிப் பிரிவுகள்
இந்த மாவட்டம் இரண்டு வட்டங்களாகப் பிரிக்கப்பட்டுள்ளது.
*பெரேசியா (306 கிராமங்கள் உள்ளன)
*ஹுசூர் (232 கிராமங்கள் உள்ளன)

:சமூக வளர்ச்சி மண்டலங்கள்:
*பெரேசியா
*பாண்டா
## இதனையும் காண்க
* போபால் இராச்சியம்
*மத்தியப் பிரதேச மாவட்டப் பட்டியல்

## சான்றுகள்

## இணைப்புகள்
*போபால் மாவட்ட அரசுத் தளம்

போபால்
பகுப்பு:மத்தியப் பிரதேசத்திலுள்ள மாவட்டங்கள்
தானாப்பூர் தொடருந்து நிலையம்

**தானாப்பூர் தொடருந்து நிலையம்** (*Danapur railway station*), இந்திய இரயில்வேயின் கிழக்கு மத்திய இரயில்வேயின் கட்டுப்பாட்டில் உள்ள தொடருந்து நிலையமாகும். இது ஹவுரா - தில்லி வழித்தடத்தில் அமைந்துள்ளது. இது இந்திய மாநிலமான பீகாரின் பட்னா மாவட்டத்திலுள்ள தானாப்பூரில் உள்ளது.

## தொடர்வண்டிகள்
* ஹிமகிரி விரைவுவண்டி
* அமிர்தசரஸ் - ஹவுரா விரைவுவண்டி
* விபூதி விரைவுவண்டி
* பூர்வா விரைவுவண்டி
* அர்ச்சனா விரைவுவண்டி
* சங்கமித்ரா விரைவுவண்டி
* மகத் விரைவுவண்டி

## சான்றுகள்

பகுப்பு:பட்னா மாவட்டம்
பகுப்பு:பீகாரிலுள்ள தொடருந்து நிலையங்கள்
பார்பாரா அசுகின்சு

**பார்பாரா எஸ். அசுகின்சு (Barbara S. Askins)** (பிறப்பு: 1939) ஓர் அமெரிக்க வேதியியலாளர். போதுமான ஒளிபடாத ஒளிப்பட எதிர்நகல்களின் உருவத்தை மேம்படுத்தும் வழிமுறையைப் புதிதாகப் புனைந்தார். இம்முறையை நாசாவும் மருத்துவத் தொழில்துறையும் பயன்கொள்கின்றன. இது அசுகின்சுக்கு 1978ஆம் ஆண்டிற்கான தேசியப்  புதுமைப்புனைவு பெருமையை ஈட்டித் தந்தது.

## இளம்பருவமும் கல்வியும் தொடக்கநிலை வாழ்க்கைப்பணியும்

பார்பாரா அசுகின்சு (நியே சுகாட்) 1939இல் டென்னசியில் உள்ள பெல்ஃபாசுட்டில் பிறந்தார். முதலில் இவர் ஆசிரியராக இருந்து, பிறகு மகனும் மகளும் பிறந்த்தும் பள்ளியில் அறிவியல் கல்வியைத் தொடர்ந்தார்.  இவர் அண்ட்சுவில்லியில் உள்ள அலபாமா பல்கலைக்கழகத்தில் அறிவியல் இளவல் பட்டமும் அறிவியல் முதுவர் பட்டமும் பெற்றார்.

## ஆராய்ச்சிப் பணி

## விருதுகளும் தொழில்முறை உறுப்பாண்மைகளும்

புதுமைப்புனைவு, புத்தாக்க மேம்பாட்டுக் கழகம் 1978இல் அசுகின்சை அவ்வாணடின் தேசியப் புதுமைப்புனைவாளராகத் தேர்வு செய்தது. இவரே இத்தகைமையை முதன்முதலில் ஈட்டிய பெண்ணாவார்.

அசுகின்சு அமெரிக்க வேதியியல் கழகத்திலும் சிக்மா சி தகைமை ஆய்வுக் கழகத்திலும் அமெரிக்க அறிவியல் மேம்பாட்டுக் கழகத்திலும்  உலக வருங்காலக் கழகத்திலும் உறுப்பினராக இருந்தார்.

## மேற்கோள்கள்

பகுப்பு:1939 பிறப்புகள்
பகுப்பு:வாழும் மக்கள்
பகுப்பு:அமெரிக்க வேதியியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:பெண் கண்டுபிடிப்பாளர்கள்
பகுப்பு:பெண் வேதியியலாளர்கள்
நாயாடி

**நாயாடி** என்பவர்கள் குறவர்களின் ஒரு பிரிவான பழங்குடி சாதியினர் ஆவர். இவர்கள் கேரளம், தமிழ்நாடு,கர்நாடகம் ஆகிய மாநிலங்களில் வாழ்கின்றனர். இவர்கள் நல்ல கரிய நிறம் கொண்டவர்களாகவும், உயரமானவர்களாகவும் இருப்பர். இவர்கள் தமிழ்போன்ற மொழியைப் பேசுபவர்கள். ஒருகாலத்தில் இவர்களைக் கண்டாலே தீட்டு என்று ஒடுக்கப்பட்டிருந்தனர்.
## தற்கால இலக்கியத்தில்
இவர்களைப் பற்றி அறம் (சிறுகதைத் தொகுதி) தொகுப்பில் இடம்பெற்ற ஒரு சிறுகதையான நூறு நாற்காலிகள் என்ற சிறுகதையை ஜெயமோகன் எழுதியுள்ளார்.
## மேற்கோள்கள்

* அறம், ஜெயமோகன், 2011, வம்சி புக்ஸ், 19, டி.எம்.சாரோன், திருவண்ணாமலை.
ஹவுரா - தில்லி முதன்மை வழித்தடம்

**ஹவுரா - தில்லி முதன்மை தொடருந்து வழித்தடம்** கொல்கத்தாவையும், புதுதில்லியையும் இணைக்கும் தொடருந்து பாதையாகும், இது வட இந்தியா முழுவதையும் இணைக்கிறது. 1866ல், இந்த  தொடருந்து வழித்தடம் "1 Dn /  2 Up மெயில்" தொடருந்து அறிமுகமாக ஆரம்பிக்கப்பட்டது.

## சான்றுகள்

பகுப்பு:இந்தியாவில் தொடருந்து வழித்தடங்கள்
அசோக் மித்ரா

**அசோக் மித்ரா** (10, ஏப்பிரல்,1928-1 மே 2018) என்பவர்  மார்க்சியப் பொருளியலாளர், அரசியலாளர், கட்டுரையாளர், நூலாசிரியர் எனப் பன்முக ஆளுமைகள் கொண்டவர். மேற்குவங்க மாநில அரசில் நிதி அமைச்சராகவும் நடுவணரசின் பொருளியல் முதன்மை ஆலோசகராகவும் பணி செய்தவர்.

## இளமையும் கல்வியும்

அசோக் மித்ராவின் இளமைப் பருவம் கீழை வங்கத்தின் தாக்கா என்னும் ஊரில் கழிந்தது. இளங்கலைப் பட்டத்தை தாக்கா பல்கலைக் கழகத்திலும் முதுகலைப் பட்டத்தை பனாரசு இந்து பல்கலைக்கழகத்திலும் பெற்றார். 1953 ஆம் ஆண்டில் பேராசிரியர் சான் டின்பர்சன்  என்பவரின் வழிகாட்டலில்  பொருளியல் ஆய்வுப் 
பட்டம் இவருக்குக் கிடைத்தது.

## பணிகள்

1950 களில் தில்லிப் பொருளியல் நிறுவனத்தில் பணியில் சேர்ந்தார். லக்னோ  பல்கலைக்  கழகத்தில் ஈராண்டுகள் பொருளியல் விரிவுரையாளராகப்  பணி செய்தார். 1960 களில் வாசிங்டனில் பொருளியல் வளர்ச்சி நிறுவனத்தில் கற்பிக்கும் பணியில் பதவி வகித்தார். பாங்காக்கில் ஐக்கிய நாட்டுப் பொருளியல் குழுவில் ஆசிரியப் பணி ஆற்றினார். 1977-87 மேற்கு  வங்க அரசின்  நிதி அமைச்சராக இருந்தார். அப்போதைய  முதலமைச்சர் ஜோதி பாசுவுடன் ஏற்பட்ட கருத்து வேறுபாட்டால் அமைச்சர் பதவியைத் துறந்தார். உலக வங்கியில் பணி, பின்னர் கொல்கத்தாவில் தொடங்கப்பட்ட இந்திய மேலாண்மை நிறுவனத்தில் பேராசிரியராகவும் பொறுப்பேற்றார். 1990 இல் இந்திய மாநிலங்கள் அவையில் உறுப்பினராகவும் நாடாளுமன்ற நிலைக் குழுவின் தலைவராகவும் இருந்தார்.

## எழுத்துப்பணி

தி டெலிகிராப், பொருளியல் அரசியல் வார இதழ் போன்ற பத்திரிக்கைகளில் அவ்வப்போது கட்டுரைகள் எழுதி வந்தார். சே குவேராவை இவர் நேரில் சந்தித்த நிகழ்வை இவர் வாழ்க்கையில் நடந்த முக்கிய நிகழ்வாக இவர் கருதுகிறார்.

## எழுதிய நூல்களில் சில

* Calcutta Diary  (1977)
* The Nowhere Nation  (2011)
* Terms of Trade and Class Relations  (1977)
* Cutting Corners  (2004)
* The Protest is stiil on (2007)
* From the Ramparts  (2006)
* The Starkness of  it  (2008)
* The Hoodlum years  (1979)
* A Prattlers Tale
* Apila-Capila  (2003)

## மேற்கோள்கள்
* http://www.outlookindia.com/article/the-importance-of-being-ashok-mitra/234152
* http://www.thehindu.com/todays-paper/tp-national/pranab-responsible-for-economic-crisis-ashok-mitra/article3552515.ece
* http://www.epw.in/perspectives/combining-moral-commitment-pragmatism-ashok-mitra-commission-education.html 
* https://www.google.co.in/#q=ashok+mitra+books

பகுப்பு:பொதுவுடமைவாதிகள்
பகுப்பு:1928 பிறப்புகள்
பகுப்பு:மேற்கு வங்காள அரசியல்வாதிகள்
பகுப்பு:2018 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
எம். வேலுகுமார்

**எம். வேலுகுமார்** (பிறப்பு: 16 சனவரி 1973) இலங்கை, மலையகத் தமிழ் அரசியல்வாதியும், நாடாளுமன்ற உறுப்பினரும் ஆவார்..

## வாழ்க்கைக் குறிப்பு
வேலுகுமார் 1973 சனவரி 16 இல் பிறந்தார். தலத்துஓயா தமிழ் மகா வித்தியாலயம், கண்டி அசோகா வித்தியாலயம், கண்டி சில்வெஸ்டர் கலூரி ஆகியவற்றில் கல்வி கற்ற இவர் பின்னர் கொழும்புப் பல்கலைக்கழகத்தில் வணிக முகாமைத்துவத்தில் பட்டம் பெற்று, ஆசிரியராகப் பணியாற்றினார்.

## அரசியலில்
வேலுகுமார் ஜனநாயக மக்கள் முன்னணியின் உறுப்பினர் ஆவார். இவர் 2015 இல் தமிழ் முற்போக்குக் கூட்டணியின் பிரதித் தலைவர்களில் ஒருவராக நியமிக்கப்பட்டார்.

வேலுகுமார் 2013 மாகாணசபைத் தேர்தல்களில் தமிழ் முற்போக்குக் கூட்டணியின் சார்பில் ஐக்கிய தேசிய முன்னணியின் வேட்பாளராக கண்டி மாவட்டத்தில் போட்டியிட்டு மத்திய மாகாணசபை உறுப்பினரானார். பின்னர் இவர் 2015 நாடாளுமன்றத் தேர்தலில் ஐக்கிய தேசிய முன்னணியின் வேட்பாளராக கண்டி மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். மீண்டும் 2020 நாடாளுமன்றத் தேர்தலில் ஜனநாயக மக்கள் முன்னணியின் சார்பில் ஐக்கிய மக்கள் சக்தியின் வேட்பாளராகக் கண்டியில் போட்டியிட்டு வெற்றி பெற்றார்..

## தேர்தல் வரலாறு

## மேற்கோள்கள்

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:ஐக்கிய மக்கள் சக்தி அரசியல்வாதிகள்
பகுப்பு:இலங்கை இந்துக்கள்
பகுப்பு:தமிழ் முற்போக்குக் கூட்டணி அரசியல்வாதிகள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:கண்டி மாவட்ட நபர்கள்
பகுப்பு:மத்திய மாகாண சபை உறுப்பினர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
புது தில்லி–சென்னை முதன்மை வழித்தடம்

**தில்லி- சென்னை வழித்தடம்** இந்தியாவின் கிழக்கு கடற்கரை சமவெளிகளின் தெற்குபகுதி , கிழக்குத் தொடர்ச்சி மலைகள் , தக்காண பீடபூமி மற்றும் யமுனா பள்ளத்தாக்குகள் வழியே தில்லியையும், சென்னையையும் இணைக்கும் ஒரு தொடருந்து பாதை ஆகும்

 நீளம் கொண்ட இந்த வழித்தடம், தில்லி, ஹரியானா, உத்திரப்பிரதேசம், இராச்சசுத்தான், மத்தியப்பிரதேசம், மகாராட்டிரம், தெலுங்கானா, ஆந்திரப்பிரதேசம், தமிழ்நாடு ஆகிய மாநிலங்களை இணைக்கிறது. இந்த வழித்தடத்தில் கிராண்ட் ட்ரங்க் விரைவுவண்டி இயங்குவதால், *கிராண்ட் ட்ரங்க் வழித்தடம்* என்ற பெயராலும் அழைக்கப்படுகிறது.

கிராண்ட் ட்ரங்க் வழித்தடமானது *பிரிவு அ* என்று வகைப்படுத்தப்பட்டுள்ளது, எனவே இதன் வழியே செல்லும் தொடருந்து 160கி.மீ வரை வேகமாக செல்லமுடியும்.
  
## வரலாறு
* 1904ல் ஆக்ரா-தில்லி நேர்ப்வழித்தடம் திறக்கப்பட்டது. அவற்றுள் சில புதுதில்லியின் கட்டுமானத்தின்பொழுது சீரமைக்கப்படது(1927-28ல் திறக்கப்பட்டது).
* 1881ல் குவாலியர் மன்னரால் ஆக்ரா - குவாலியர் பாதை திறந்து வைக்கப்பட்டது பின்னர் இது சிந்தியா மாநில இரயில்வே என்றழைக்கப்பட்டது.
* 1889ல் இந்திய உள்நாட்டு இரயில்வே நிறுவனம் குவாலியர் - ஜான்சி மற்றும் ஜான்சி - போபால் வழித்தடத்தினை நிர்மாணித்தனர்.
* 1884ல் போபாலின் பேகம் என்பவரால் போபால் - இட்டார்சி வழித்தடம் திறந்து வைக்கப்பட்டது. இட்டார்சி நாக்பூரோடு 1923-24ல் இணைக்கப்பட்டது.
* 1899ல் விசயவாடா - சென்னை வழித்தடம் கட்டமைக்கப்பட்டது.
* 1929ல் காசிபேத் - பாலர்சா இணைப்பின் மூலம் சென்னை தில்லியோடு நேரடியாக இணைக்கப்பட்டது.

## மின்சாரமயமாக்கம்
விசயவாடா சென்னை வழித்தடம் 1989ல் மின்சாரமயமாக்கப்படது.

விசயவாடா - காசிபேத் பிரிவு 1985-88ல் மின்சாரமயமாக்கப்பட்டது.

காசிபேத்-இராமகுண்டம்-பாலர்சா- நாக்பூர் பிரிவு 1987-89ல் மின்சாரமயமாக்கப்பட்டது.

1988-89ல் போபால் - இட்டார்சி பிரிவும், நாக்பூர் - இட்டார்சி பிரிவு 1990-91லும் மின்சாரமயமாக்கப்பட்டது.

1984-89ல் ஆக்ரா போபால் பிரிவு மின்சாரமயமாக்கப்பட்டது.

1982-85ல் ஆக்ரா - பரிதாபாத் பிரிவு மின்சாரமயமாக்கப்பட்டது.

## பயணிகள் நகர்வு

இந்திய இரயில்வேயின் முன்பதிவு தரவுவரிசையின் முதல் 100 இடத்திற்குலுள்ள  புதுதில்லி, மதுரா சந்திப்பு, ஆக்ரா கன்டோட், குவாலியர், ஜான்சி, போபால், போபால் கபீப்கஞ்ச், நாக்பூர், வாரங்கல், விசயவாடா, நெல்லூர் மற்றும் சென்னை சென்ட்ரல் ஆகிய தொடருந்து நிலையங்கள் இந்த வழித்தடத்தில் அமைந்துள்ளது.

## சான்றுகள்

பகுப்பு:இந்தியாவில் தொடருந்து வழித்தடங்கள்
அகத்தியர் குணபாடம்

**அகத்தியர் குணபாடம்**, என்பது அகத்தியரால் எழுதப்பட்ட உணவு குறித்த நூல் ஆகும். சித்த மருத்துவ நூலில் முக்கியமானதாக இது கருதப்படுகிறது. இந்நூலிலுள்ள சில பாடல்கள்.

## பேரீச்சை
பேரீந் தெனுங்கனிக்குப் பித்த மத மூர்ச்சை சுரம் 
நீரார்ந்த ஐயம் நெடுந்தாகம் - பேரா 
ரத்த பித்த நீரழிவி லைப்பாரும் அரோசி 
உரத்த மலக் கட்டு மறும் ஓது.

## உளுந்து
செய்ய உருந்திற்குச் சிலேத்மவனி லற்பிறக்கும் 
வெய்யபித்தம் போமந்தம் வீறுங்காண் -மெய்யதனில் 
என்புருக்கி தீரும் இடுப்புக் கடுபலமாம் 
முன்பு விருத்தியுண்டாய் முன்

## குறிப்புகளும் மேற்கோள்களும்

பகுப்பு:அகத்தியரின் நூல்கள்
புளுட்டோனியம்(IV) புளோரைடு

**புளுட்டோனியம்(IV) புளோரைடு** *(Plutonium(IV) fluoride)* என்பது PuF4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மற்ற புளுட்டோனியம் சேர்மங்கள் போலவே புளுட்டோனியம்(IV) புளோரைடையும் அணுக்கரு ஆயுதப் பரவல் தடுப்பு ஒப்பந்தம் கட்டுப்படுத்துகின்றது.

புளுட்டோனியம்(IV) புளோரைடுடன் பேரியம், கால்சியம் அல்லது இலித்தியம் ஆகிய தனிமங்களில்  ஒன்றைச் சேர்த்து 1200 <sup>0</sup> செல்சியசு வெப்பநிலைக்குச் சூடுபடுத்தினால் உலோக புளூட்டோனியம் தயாரிக்க முடியும்.

:PuF4 + 2 Ba → 2 BaF2 + Pu
:PuF4 + 2 Ca → 2 CaF2 + Pu
:PuF4 + 4 Li → 4 LiF + Pu

## மேற்கோள்கள்

பகுப்பு:புளுட்டோனியம்(IV) சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
பகுப்பு:அணுக்கருப் பொருட்கள்
தி புளூ மார்பிள்

**தி புளூ மார்பிள்** (*The Blue Marble*) என்பது புவி(பூமி)யின் பிரபலமான ஒளிப்படம் ஆகும். இதை 1972ஆம் ஆண்டின் திசம்பர் ஏழாம் நாளில் *[[அப்பல்லோ 17]]* விண்கலம் எடுத்து அனுப்பியது. இந்த படம்  தொலைவில் இருந்து எடுக்கப்பட்டது. வரலாற்றில் அதிகம் பகிரப்பட்ட படங்களில் இதுவும் ஒன்று.

இறுதியாக, புவியின் முழுப்படம் 2015ஆம் ஆண்டின் ஜூலை ஆறாம் நாளில் எடுக்கப்பட்டது.

## சான்றுகள்

## இணைப்புகள்

* நாசாவின் தளத்தில் புளூ மார்பிள்  பற்றி

பகுப்பு:அப்பல்லோ திட்டம்
1722

**1722** (MDCCXXII) ஒரு வியாழக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.

## நிகழ்வுகள்
* பெப்ரவரி 26 - யாழ்ப்பாணத்தின் தளபதியாக யாக்கோப் டெ யொங் (மூத்தவர்) நியமிக்கப்பட்டார்.
* மார்ச் 8 - ஈரானின் குல்னாபாத் நகரில் ஆப்கானித்தானின் மகுமுது ஒட்டாக் தலைமையில் பஷ்தூனியர்கள் பாரசீகர்களைத் தோற்கடித்தனர்.
* ஏப்ரல் 5 (உயிர்ப்பு ஞாயிறு) - டச்சு இராணுவத் தலைவர் யாக்கோப் ரொகெவீன் ஈஸ்டர் தீவில் தரையிறங்கினார்.
* சூலை - உருசிய-பாரசீகப் போர் ஆரம்பித்தது.
* ஆகத்து 15 - பென்சில்வேனியாவில் வில்ல்லியம் பாட்டின், 17, கொலைக்குற்றத்திற்காகத் தூக்கிலிடப்பட்டான்.

## பிறப்புகள்
* டிசம்பர் 23 - ஏக்சல் பிரெடரிக் குரான்ஸ்டெட், சுவீடன் வேதியியலாளர் (இ. 1765)
* ஐதர் அலி, மைசூர் சுல்தான் (இ. 1782)
* அகமது ஷா துரானி, ஆப்கானித்தானத்தின் முதல் அமீர் (இ. 1773)

## இறப்புகள்

## 1722 நாற்காட்டி

## மேற்கோள்கள்
ஹுலக் கிப்பான்

**ஹுலக் கிப்பான்** அல்லது **வெள்ளைப் புருவக் குரங்கு** (Hoolock gibbon) என்பது கிப்பன் குடும்பத்தைச் சேர்ந்த ஒரு முதனி விலங்கினம் ஆகும்.  இவை வங்கதேசம், வடகிழக்கு இந்தியா, தென்மேற்கு சீனா ஆகிய இடங்களில் காணப்படுகிறது. இவைதான் இந்தியாவில் காணப்படும் ஒரே வாலில்லா குரங்கு ஆகும். இதுவே மிசோராமின் மாநில விலங்காகும்.
## விளக்கம்
கிப்பன் இனங்களில் இது இரண்டாவது பெரிய கிப்பன் ஆகும். இவை 60 முதல் 90 செமீ அளவுவரை வளரக்கூடியவை. 6 முதல் 9 கிலோ எடை இருக்கும். ஆண் பெண் இரண்டும் ஒரே அளவு கொண்டவை. ஆனால் அவை நிறத்தால் கணிசமாக வேறுபடுகின்றன. ஆண் கிப்பன்கள்  கருப்பு நிறத்திலும், ஆங்காங்கே பழுப்பு நிறம் கொண்டும் காணப்படும். பெண் குரங்குகள் சாம்பல் கலந்த பழுப்பு நிறத்திலும், மார்பு கழுத்து ஆகியவை அடர் நிறத்தில் இருக்கும். ப வெள்ளை நிற வளையங்கள் அவற்றின் கண்கள், வாய் ஆகியவற்றை சுற்றி இருக்கும். புருவங்களும் வெள்ளை நிறத்தில் இருக்கும் முகத்தில் முகமூடி அணிந்தது போன்ற தோற்றத்தைக் கொடுக்கும்.
## இந்தியாவில் காணப்படும் இடங்கள்
இவை வடகிழக்கு இந்தியாவில்  பிரம்மபுத்ராவின் தெற்கு,  திபாங் ஆற்றின் கிழக்குக்கு இடைபட்ட பகுதிகளில் காணப்படுகின்றன. இந்த பகுதிகளில் இந்தியவின்  ஏழு வடகிழக்கு மாநிலங்களான அருணாச்சல பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா ஆகியவை அடங்கும்.

## நடத்தை
மற்ற கிப்பன்கள் போலவே இவை  பகலாடிகள் ஆகும். இதற்கு வளையத்தக்க தோள்பட்டை இருப்பதால் கைகளை நன்கு அசைக்க முடியும். இதன் நீண்ட கைகள் கொக்கிபோல மரக்கிளைகளைப் பிடித்துக் கொள்ளும். ஒரு கையினால் ஒருகிளையை பிடித்துகொண்டு ஊசலாடிக்கொண்டே மறுகையால் இன்னொரு கிளையை பிடித்துக் கொள்ளும். ஆண் பெண் இணையாகவோ, குடும்பமாகவோ வாழ்கின்றன. இவற்றின் முதன்மை உணவு  பழங்கள், பூச்சிகள், இலைகள் ஆகும்.
பெண் குரங்குகள் சூல் கொண்டு ஏழுமாதம் கழித்து குட்டிகளை ஈனுகின்றன. குட்டிகளின் முடிகள் பால் வெள்ளை அல்லது சாம்பல்பழுப்பு  நிறத்தில் இருக்கும். ஆறு மாதங்களுக்கு  பின்னர் ஆண் குரங்குகள் நிறம் கொஞ்சம் கொஞ்சமாக கருப்பாக மாறத்துவங்கும். பெண் குரங்குகள் தனது வாழ்நாள் முழுவதும் சாம்பல்பழுப்பு நிறத்தில் இருக்கும் ஒன்பது ஆண்டுகளுக்கு பிறகு, நன்கு முதிர்ந்து முடிகள் அதன் இறுதி நிறத்தை அடைகிறது. காடுகளில் இவற்றின் வாழ்நாள் சுமார் 25 ஆண்டுகள்.

## மேற்கோள்கள்

பகுப்பு:குரங்குகள்
புளுட்டோனியம் போரைடு

**புளுட்டோனியம் போரைடு** *(plutonium boride)* என்பது புளுட்டோனியமும் போரானும் நேரடியாக வெற்றிடச் சூழலில் குறைக்கப்பட்ட அழுத்தத்தில் வினைபுரிந்து உண்டாகும் ஒரு கனிம வேதியியல் சேர்மமாகும்.
 
TiB, ZrB மற்றும் HfB சேர்மங்களைப் போல 1200^\circ செல்சியசு வெப்பநிலையில் 40 முதல் 70 சதவீத போரான் சேர்ந்துள்ள புளுட்டோனியம் போரைடு உருவாவதாகவும், அதில் Pu-B பிணைப்பு நீளம் 2.46 Å மற்றும் NaCl படிக அமைப்புடனும் காணப்படும் என்றும் கருதப்படுகிறது. புளுட்டோனியம் போரைடின் இருப்பு குறித்து பல்வேறு எதிர்ப்புகள் தோன்றி விவாதிக்கப்பட்டு வருகின்றன
 
800^\circசெல்சியசு வெப்பநிலையில் PuB2 உருவாகிறது. மற்ற இருபோரைடுகள் போலவே புளுட்டோனியம் இருபோரைடும் படிக அமைப்பைக் கொண்டுள்ளது.

1200^\circ செல்சியசு வெப்பநிலையில் 70 முதல் 85 சதவீத அளவு போரானுடன் சேர்ந்தால் PuB4 மற்றும் PuB6 போரைடுகளின் கலவை உண்டாகிறது. வெப்பநிலை அதிகரிக்கும் போது PuB6 அதிகமாக உருவாகிறது. PuB4 சேர்மம் UB4 சேர்மத்தைப்போல நான்முக அமைப்பையும்,  PuB6 , CaB6, LaB6   சேர்மங்கள் போல கனசதுர அமைப்பையும் கொண்டுள்ளன. 

PuB100 என்ற போரைடு மிகவும் குறிப்பிடத்தக்க விவாதங்களுக்கு இடமளித்துள்ளது. இதன் இருப்பு போரான் மாசடைதலின் முக்கியத்துவத்தை விளக்குகிறது. போரைடுகள் 1 சதவீத மாசு அடைந்திருந்தாலும் அவற்றின் படிக வடிவங்கள் மாறுபடுகின்றன.

## மேற்கோள்கள்

 

பகுப்பு:போரைடுகள்
பகுப்பு:புளுட்டோனியம் சேர்மங்கள்
கார்ல் மார்க்சின் கணிதக் குறிப்பேடுகள்

***கார்ல் மார்க்சின் கணிதக் குறிப்பேடுகள்*** (*Mathematical manuscripts of Karl Marx*) பேரளவில் காரல் மார்க்சு 1873-1883களில் வகைக்கெழு நுண்கலனம் (Differential Calculus) பற்றிப் புரிந்துகொள்ள மேற்கொண்ட ஆய்வுகளை உள்ளடக்குகிறது. சோஃபியா யாவ்னோசுகாயா மொழிபெயர்த்த உருசியப் பதிப்பு 1968இல் வெளியிடப்பட்டது. ஆங்கிலப் பதிப்பு 1983இல் வெளியிடப்பட்டது. கவுச்சியும் வியர்சுடிராசும் உருவாகிய சீரிய அடிப்படைகளை மார்க்சு அறியாத நிலையை இந்நூல் காட்டுகிறது. இது சீனக் கணிதவியலாளரிடையே அற்செந்தர பகுப்பாய்வைப் பற்றிய ஆர்வத்தினைத் தூண்டியுள்ளது.

## மேற்கோள்கள்

*
*
*
*

பகுப்பு:பொதுவுடைமை நூல்கள்
பகுப்பு:கணித நூல்கள்
பகுப்பு:கார்ல் மார்க்சின் நூல்கள்
இருபுரோமின் ஐந்தாக்சைடு

**இருபுரோமின் ஐந்தாக்சைடு** *(Dibromine pentoxide)* என்பது Br2O5. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோமின் மற்றும் ஆக்சிசன் சேர்ந்து இச்சேர்மம் உருவாகிறது. நிறமற்றுக் காணப்படும் இச்சேர்மம் -20 0 செல்சியசு வெப்பநிலைக்கு கீழ் நிலைப்புத்தன்மையுடன் காணப்படுகிறது. இருபுரோமின் ஐந்தாக்சைடு  O2Br-O-BrO2 என்ற மூலக்கூறு அமைப்புடனும் வளைந்த Br-O-Br பிணைப்புகளின் பிணைப்புக் கோணம் 121.2° ஆகவும் கொண்ட அமைப்பில் காணப்படுகிறது. ஒவ்வொரு BrO3  குழுவும் உச்சியில் புரோமின் அணுவைக் கொண்ட பட்டைக்கூம்பு வடிவத்துடன் காணப்படுகிறது.
 
## தயாரிப்பு
புரோமின் கரைசலை ஓசோன் கலந்த இருகுளோரோமீத்தேனுடன் தாழ்வெப்பநிலைகளில் வினைபடுத்துவதாலும் புரோப்பியோநைட்ரைலை மீள்படிகமாக்கலாலும் இருபுரோமின் ஐந்தாக்சைடு தயாரிக்க முடியும்.

## மேற்கோள்கள்

 

பகுப்பு:புரோமின் சேர்மங்கள்
பகுப்பு:ஆக்சைடுகள்
கும்பகோணம் மேட்டுத்தெரு விசுவநாதசுவாமி கோயில்

**கும்பகோணம் மேட்டுத்தெரு விசுவநாதசுவாமி கோயில்** தஞ்சாவூர் மாவட்டம் கும்பகோணம் மேட்டுத்தெருவில் உள்ள சிவன் கோயிலாகும். 

## மூலவர்
இக்கோயிலின் மூலவர் லிங்கத்திருமேனியாக உள்ளார். அவர் விசுவநாதசுவாமி என்றழைக்கப்படுகிறார். மூலவர் சன்னதியின் வடப்புறம் விசாலாட்சி அம்மன் சன்னதி உள்ளது. 

## பிற தெய்வங்கள்
மூலவருக்கு முன்பாக உள்ள முன் மண்டபத்தில் வலது புறம் விநாயகர் உள்ளார். இடது புறம் சுப்பிரமணியர் உள்ளார். இக்கோயிலில் நவக்கிரக சன்னதியும், ஆஞ்சநேயர் சன்னதியும் உள்ளன. கருவறை கோஷ்டத்தில் தட்சிணாமூர்த்தி, அடிமுடி காணா அண்ணல், துர்க்கை ஆகியோர் உள்ளனர்.

## விநாயகர் சிறப்பு
இங்குள்ள இவ்விநாயகர் செங்கழுநீர் விநாயகர் என அழைக்கப்படுகிறார். விசுவநாதசுவாமி கோயில் என்பதைவிட செங்கழூநீர் விநாயகர் கோயில் என்றே உள்ளூரில் இக்கோயிலை அழைக்கின்றனர்.
   

## மேற்கோள்கள்

பகுப்பு:கும்பகோணத்திலுள்ள கோயில்கள்
கும்பகோணம் வினைதீர்த்த தெரு விசுவநாதசாமி கோயில்

**கும்பகோணம் வினைதீர்த்தான் தெரு வினைதீர்த்த விசுவநாதசாமி கோயில்** தஞ்சாவூர் மாவட்டம் கும்பகோணம் பேட்டைச்சாலைக்காரத் தெருவின் அருகேயுள்ள வினை தீர்த்தான் தெருவில் அமைந்துள்ள சிவன் கோயிலாகும்.  இத்தெரு வினைதீர்த்தான் செட்டி  தெரு  என அழைக்கப்படுகிறது 

## இறைவன், இறைவி
இக்கோயிலின் மூலவராக விசுவநாதசுவாமி உள்ளார். இடது புறம் விசாலாட்சியம்மன் சன்னதி உள்ளது. இருவர் சன்னதிகளுக்கும் முன்பாக நந்தியும், பலிபீடமும் உள்ளன. பழைய செங்கல் கட்டுமானம் பார்ப்பதற்கு கண்ணைக் கவரும் வகையில் உள்ளது.   

## விநாயகர்
இக்கோயிலுக்கு எதிரே விநாயகர் தனியாக ஒரு சன்னதியில் உள்ளார். 

## திருப்பணி
தற்போது (செப்டம்பர் 2015) இக்கோயிலில் குடமுழுக்கிற்கான ஆயத்தப்பணிகள் நடைபெற்றுவருகின்றன. 
   
## மேற்கோள்கள்

பகுப்பு:கும்பகோணத்திலுள்ள கோயில்கள்
கும்பகோணம் பொய்யாத விநாயகர் கோயில்

**கும்பகோணம் பொய்யாத விநாயகர் கோயில்** தஞ்சாவூர் மாவட்டம் கும்பகோணம் நெல்லுக்கடைத்தெருவில்  உள்ள விநாயகர் கோயிலாகும்.  இத்தெருவின் அருகே காவேரிக்கரைத்தெரு உள்ளது.

## மூலவர்
மூலவராக விநாயகர் உள்ளார். அவர் பொய்யாத விநாயகர் எனப்படுகிறார். 

## அமைப்பு
முன் மண்டபம், கருவறை, திருச்சுற்றுடன் உள்ள கோயில். சற்றே உயர்ந்த தளத்தில் உள்ளது. 

## குடமுழுக்கு
3 பிப்ரவரி 2016 காலை இக்கோயிலின் குடமுழுக்கு நடைபெற்றது.

## மேற்கோள்கள்

பகுப்பு:கும்பகோணத்திலுள்ள பிள்ளையார் கோயில்கள்
வேத மொழி

வேதம் எழுத்து வடிவம் பெறாத ஒரு மொழியாகச் சங்ககாலம் வரையில் நிலவிவந்தது. இதனைத் தமிழ் இலக்கண உரையாசிரியர்கள் **ஆரியம்** என்றும், **வடமொழி** என்றும் குறிப்பிடுகின்றனர். இந்த வேத-மொழி வேதம் எழுதப்பட்ட பொ.ஊ.மு. 1500 ஆண்டைச் சார்ந்தது. இதன் காலம் பலராலும் ஒப்புக்கொண்டுள்ளபடி பொ.ஊ.மு. மூன்றாம் நூற்றாண்டு. தொல்காப்பியம் நூலுக்குச் சிறப்புப் பாயிரம் எழுதிய தொல்காப்பியரின் ஒருசாலை மாணாக்கர் பனம்பாரனார். இவர் தொல்காப்பியரை ஐந்திரம் நிறைந்தவன் எனக் குறிப்பிடுகிறார். ஐந்திரம் பாணினியின் இலக்கணத்துக்கு முன்னோடியாக இருந்த பல இலக்கண நூல்களில் ஒன்று.

## மேற்கோள்களும் குறிப்புகளும்

பகுப்பு:இந்திய மொழிகள்
பகுப்பு:இந்திய-ஆரிய மொழிகள்
சாராய விளக்கு

**சாராய விளக்கு** *(Alcohol burner)* என்பது ஆய்வகங்களில் தீச்சுடரை உருவாக்கப் பயன்படுத்தப்படும் ஒரு உபகரணம் ஆகும். மிகுந்த பாதுகாப்பானவை என்பதால் பன்சன் சுடரடுப்புகளுக்கு மாற்றாக இவை ஆய்வுக்கூடங்களில் பயன்படுத்தப்படுகின்றன. சாராய விளக்குகளில் உண்டாகும் தீச்சுடர் வெப்பம் குறைவாகவும் தோராயமாக இரண்டு அங்குல உயரத்துடன் எரியக்கூடியதாகவும் இருக்கிறது. பொதுவாக இரண்டு வகையான சாராய விளக்குகள் பயன்படுத்தப்படுகின்றன. அலுமினிய சாராய விளக்குகள் மற்றும் கண்ணாடி சாராய விளக்குகள் என்பன அவ்விரண்டு வகைகளாகும். சாராய விளக்குகளில் மற்ற சுடர் விளக்குகளைப் போல அதிக வெப்பம் தோன்றுவதில்லை ஆனால் அவை மூலக்கூற்று ஆய்வியலுக்கு போதுமானவையாக உள்ளன. ஆய்வக உபகரணங்களான தொற்று நோய் தடுப்பூசிகள், இடுக்கிகள் ஆகியவற்றின் கிருமிகளைக் கொல்ல இத் தீச்சுடரைப் பயன்படுத்த முடியும் . ஆய்வுக்குத் தேவையான சிறிய அளவிலான நீர்மங்களைக் கொதிக்க வைக்கவும் இத்தீச்சுடர் உதவும் .

## பயன்படுத்தும் முறை

எரியக்கூடிய நீர்மங்களான அசிட்டோன், எத்தனால், தொலுயீன், எக்சேன், கார்பன் இருசல்பைடு , பெட்ரோல் , மண்ணென்ணெய், கையடுப்பு எரிபொருள் முதலானவற்றில் ஒன்றை சாராய விளக்கில் பாதி அளவுக்கு நிரப்பவேண்டும்
. இவ்வெரிபொருள்களின் தீப்பற்றுநிலை 37.8 <sup>0</sup> வெப்பநிலைக்கு குறைவானதாக இருக்கும். இவற்றை IA வகை எரிபொருட்கள் என வகைப்படுத்துவர். விளக்குத் திரியின் அடிப்பகுதியை எரிபொருளால் நனைக்க வேண்டும். முதல்முறை பயன்படுத்துவதெனில் தீப்பிடித்து எரியும் போது திரி கருப்பாக மாறாமல் இருக்க திரியின் மேல்முனையையும் சிறிதளவு எரிபொருளால் நனைத்துக் கொள்ள வேண்டும்.

## பாதுகாப்பு

கொளுத்துவதற்கு முன் எரிபொருள் சிதறலை சோதித்துக் கொள்ளல் வேண்டும். தீக்குச்சி அல்லது பற்றவைப்பானால் திரியைக் கொளுத்தி விளக்கை எரியவைக்கவேண்டும். உபயோகித்தப் பின் சாராய விளக்கின் மூடியால தீச்சுடரை அணைக்க வேண்டும். உபயோகத்தில் இல்லாத வேளைகளில் விளக்கை மூடி வைத்திருக்கவும் வேண்டும்.

## மேற்கோள்கள்

## இவற்றையும் காண்க

*பன்சன் சுடரடுப்பு
*வெப்பத்திரை வலை
*பானக் கலன் விளக்கு

பகுப்பு:சுடரடுப்புகள்
பகுப்பு:ஆய்வுகூட உபகரணங்கள்
பகுப்பு:ஒளி மூலங்கள்
பகுப்பு:ஆய்வுக்கூடக் கருவிகள்
குஞ்ச பிகாரி திரிபாதி

**குஞ்ச பிகாரி திரிபாதி**, சமஸ்கிருதத்திலும், ஒடியா மொழியிலும் பேராசிரியர் ஆவார்.

## வாழ்க்கைக் குறிப்பு
இவர் 1911ஆம் ஆண்டின் செப்டம்பர் மாதத்தில் நான்காம் நாளில் பிறந்தார். இவர் கட்டக் மாவட்டத்தின் பாங்கியைச் சேர்ந்தவர். இவர் ரேவன்ஷா பல்கலைக்கழகத்திலும், பட்னா பல்கலைக்கழகத்திலும் பேராசிரியராக இருந்தார்.

## எழுதியவை
* The Origin & Development of Oriya Language
* த இபங்குசன் ஆப் ஒடியா லாங்குவேஜ் அண்ட் ஸ்க்ரிப்ட்
* ஒடிய மொழி எழுத்தின் பரிணாமம்
* பிலாத்ரே ஒடியா போதி
* ஆம் கர் போதி

## மேற்கோள்கள்

பகுப்பு:1911 பிறப்புகள்
பகுப்பு:பேராசிரியர்கள்
கும்பகோணம் ஜெயவீர ஆஞ்சநேயசுவாமி கோயில்

**கும்பகோணம் ஜெயவீர ஆஞ்சநேயசுவாமி கோயில்** என்ற பெயரில் இரு கோயில்கள் தஞ்சாவூர் மாவட்டம் கும்பகோணத்தில் அமைந்துள்ளன.

## மோதிலால் தெருவிலுள்ள கோயில்
ஒரு கோயில் மோதிலால் தெருவில் உள்ளது.  இக்கோயிலிலுள்ள மூலவர் முன்னர் சஞ்சீவராயசுவாமி என்று அழைக்கப்பட்டுள்ளார். இக்கோயிலின் குடமுழுக்கு அக்டோபர் 26, 2015இல் நடைபெற்றது. 

## பெரியக்கடைதெருவிலுள்ள கோயில்
மற்றொரு கோயில் பெரியக் கடைத்தெருவில் அமைந்துள்ளது. இந்தக் கோயிலில் கருவறையைச் சுற்றிலும் விநாயகர், ஆஞ்சநேயர் படங்கள் வரையப்பட்டுள்ளன. இக்கோயில் அத்தெருவின் கடைசியில்  சக்கரபாணி கோயில் மடவிளாகம் அருகில் உள்ளது. பெரிய கடைத்தெருவில் பெரியக்கடைத்தெரு அனுமார் கோயில் தொடங்கி இத்தெருவில் சரநாராயணப்பெருமாள் கோயில்,கூரத்தாழ்வார் சன்னதி, உடையவர் சன்னதி, ராஜகோபாலஸ்வாமி கோயில், கும்பகோணம் ஜெயவீர ஆஞ்சநேயர் கோயில் உள்ளிட்ட கோயில்கள் உள்ளன.

## மூலவர்
இரு கோயில்களிலும் மூலவராக ஜெயவீர ஆஞ்சநேயர் உள்ளார்.

## மேற்கோள்கள்

## படத்தொகுப்பு


File:Motilal street anjaneyar.jpg|thumb|மோதிலால் தெருவிலுள்ள கோயில்
File:Kumbakonam jayaveera anjaneyar.JPG|thumb|பெரியகடைத்தெருவிலுள்ள கோயில்



பகுப்பு:கும்பகோணத்திலுள்ள கோயில்கள்
பகுப்பு:தமிழ்நாட்டிலுள்ள ஆஞ்சநேயர் கோயில்கள்
நீர்க்கரைசல்

**நீர்க்கரைசல்** *(Aqueous solution)* என்பது தண்ணீரைக் கரைப்பானாகக் கொண்டு உருவான ஒரு கரைசலாகும். வேதிச் சமன்பாடுகளில் மூலக்கூற்று வாய்ப்பாடுக்குப் பக்கத்தில் (aq) என்று குறியிட்டு குறிப்பிட்ட அவ்வேதிப்பொருள் ஒரு நீர்க்கரைசல் என்று அடையாளப்படுத்துவார்கள். உதாரணமாக சோடியம் குளோரைடின் நீர்க்கரைசலை NaCl(aq) என்று எழுதுவார்கள். இவ்விடத்தில் நீர் என்ற சொல்லானது நீருடன் தொடர்புடைய அல்லது நீருக்கு இணையான அல்லது நீரில் கரைந்துள்ள என்ற பொருளில் கையாளப்படுகிறது. தண்ணீர் ஒரு சிறந்த கரைப்பான் என்பதாலும் இயற்கையில் அதிகமாக கிடைக்கிறது என்பதாலும் வேதியியல் எங்கிலும் கரைப்பானாகப் பயன்படுகிறது.

நீர் விலக்கும் வேதிப்பொருட்கள் பெரும்பாலும் தண்ணீரில் கரைவதில்லை ஆனால் நீர்விரும்பும் பொருட்கள் நன்றாகக் கரைகின்றன. உதாரணம்:சோடியம் குளோரைடு. அமிலங்கள் மற்றும் காரங்கள் அறீனீயசு வரையறைகளின் அடிப்படையில் நீர்க்கரைசல்கள் ஆகும்.
  
நீர்மூலக்கூறுகள் தங்களுக்குள் உண்டாக்குகிற வலுவான கவர்ச்சி விசைகளை எதிர்கொண்டு வெற்றி பெறுகின்ற அல்லது நீர்மூலக்கூறுகளுடன் பொருந்துகின்ற பொருட்கள் தண்ணீரில் கரைகின்றன. மாறாக இத்திறன் இல்லாதப் பொருட்கள் வீழ்படிவாக அடியில் தங்குகின்றன.
நீர்க்கரைசல்களில் நடைபெறும் வினைகள் பொதுவாக இடப்பெயர்ச்சி வினைகளாக உள்ளன. இடப்பெயர்ச்சி வினைகள் என்பவை இரட்டை இடப்பெயர்ச்சி வினையைக் குறிக்கின்ற மற்றொரு பெயாராகும். அதாவது, ஒரு நேர்மின் அயனி இடம்பெயர்ந்து ஒரு எதிர்மின் அயனியுடன் பிணைந்து அயனிப்பிணைப்பை உருவாக்குகிறது. அதே நேர்மின் அயனி பிரிந்து மீண்டும் வேறொரு எதிர்மின் அயனியுடன் பிணைகிறது.

நீர்க்கரைசல்கள் வலுவான மின்பகுளிகளாகச் செயல்பட்டு மின்சாரத்தை நன்கு கடத்துகின்றன. மின்சாரத்தை நன்கு கடத்தாத கரைசல்கள் பலவீன்மான மின்பகுளிகள் எனப்படுகின்றன. வலிமையான மின்பகுளியில் பொருட்கள் முழுமையாக அயனியாகின்றன. வலிமையற்ற மின்பகுளிகளில் உள்ள பொருட்கள் முழுமையாக அயனியாவதில்லை.

மின்கடத்தா கரைசல்களில் பொருட்கள் கரைசலில் கரைந்திருந்தாலும் அவை மூலக்கூறுகளின் ஒருமைப்பாட்டை பேணுகின்றன. அவை அயனிகளாகப் பிரிகை அடைவதில்லை. உதாரணம்: சர்க்கரை, யூரியா, கிளிசரால் மற்றும் மெத்தில்சல்போனைல்மீத்தேன்.

நீர்க்கரைசல்கள் பங்கேற்கும் வேதிச் சமன்பாடுகளை எழுதும் பொழுது வீழ்படிவுகளை கண்டறிவது முக்கியமானதாகும். இதைக் கண்டறிய கரைதிறன் அட்டவனையை பார்க்க வேண்டிய அவசியம் விளைகிறது. கரைகின்ற சேர்மங்கள் நீர்க்கரைசல்களாகும். கரையாதச் சேர்மங்கள் வீழ்படிவுகளாகும். ஆனாலும் அவை எப்பொழுதும் வீழ்படிவாகவே இருப்பதில்லை என்பதையும் கவனிக்க வேண்டும்.

நீர்க்கரைசல் தொடர்பான கணக்கீடுகளைச் செய்யும் போது நீர்க்கரைசல்களின் அடர்த்தி அல்லது மோலார் எண்ணை அறிந்து கணக்கிட்டைச் செய்யவேண்டும்.

## மேற்கோள்கள்

* Zumdahl S. 1997. *Chemistry*. 4th ed. Boston: Houghton Mifflin Company. p 133-145.

## இவற்றையும் காண்க

* நீர்க்கரைசல்களில் உலோக அயனிகள்
* கரைதிறன்
* பிரிகை (வேதியியல்)
* அமிலம்-காரம் வினைக் கோட்பாடுகள்
* தண்ணீரின் பண்புகள்

பகுப்பு:வேதிப்பண்புகள்
பகுப்பு:கரைசல்கள்
பகுப்பு:வேதியப் பண்புகள்
அறை

ஒரு **அறை** () என்பது, ஒரு கட்டிடத்தினுள் தனியாகப் பிரித்தறியக்கூடிய ஒரு இடம் அல்லது வெளி ஆகும். வழமையாக ஒரு அறை பிற அறைகள், வெளிகள் அல்லது நடைவழி போன்றவற்றில் இருந்து உள்ளகச் சுவர்களினாலும், வெளியிடங்களில் இருந்து வெளிப்புறச் சுவர்களினாலும் பிரிக்கப்பட்டிருக்கும். சில அறைகள், பயன்பாடுகளுக்கு உரியவையாகவும், வேறு சில சிறப்புப் பயன்பாடுகளுக்கு உரியனவாகவும் இருக்கக்கூடும். கிறித்துவுக்குப் பல ஆயிரம் ஆண்டுகளுக்கு முன்பே கட்டிடங்கள் அறைகளாகப் பிரிக்கப்பட்டிருந்ததற்கான சான்றுகள் உள்ளன.

## வரலாற்றில் அறை வகைகள்
தொடக்ககாலக் கட்டிடங்களில், குறிப்பாக வாழிடக் கட்டிடங்களில் படுக்கையறைகள், சமையலறைகள், குளியலறைகள், வரவேற்பறைகள், வேறும் பிற சிறப்புப் பயன்பாடுகளுக்கான அறைகளை அடையாளம் காணமுடியும். மினோவன் பண்பாட்டைச் சேர்ந்த அக்குரோத்திரியில் இடம்பெற்ற அகழ்வாய்வுகள், படிக்கட்டுகள் பொருத்தப்பட்டு ஒன்றன்மீது ஒன்றாக அமைந்த அறைகள் இருந்ததைக் காட்டுகின்றன. குளிர்நீர், சுடுநீர் ஆகியவற்றின் விநியோகத்துக்காக வெண்களிமத்தினால் செய்யப்பட்ட குளாய்கள் பொருத்தப்பட்ட கழுவு கிண்ணங்கள், குளியல் தொட்டிகள் என்பவற்றோடு கூடிய குளியலறைகளும் கண்டுபிடிக்கப்பட்டுள்ளன.

எனினும், சாதாரண மக்களின் பயன்பாட்டுக்கான பழையகாலக் கட்டிடங்களில் அறைகள் பெரும்பாலும் பல்பயன்பாட்டுக்கானவை. நாகரிக வளர்ச்சி காரணமாக கட்டிடங்களின் பயன்பாட்டுச் சிக்கல்தன்மை அதிகரித்தபோது, சிறப்புப் பயன்பாடுகளுக்கான அறைகளின் தேவையும் அதிகரித்தது எனலாம். தற்காலத்தில், தொழில்நுட்ப மேம்பாட்டினால், பல துறைகளிலும் புதிய வளர்ச்சிகள் ஏற்பட்டுள்ளன. மருத்துவத்துறை, கல்வித்துறை, தொழிற்றுறை, விருந்தோம்பற்றுறை போன்ற பல்வேறு துறைகளுக்கான கட்டிடங்களில், புதிய சாதனங்களுக்கும், வசதிகளுக்கும் இடமளிப்பதற்காகச் சிறப்பு அறைகள் தேவைப்படுகின்றன.

## மேற்கோள்கள்

பகுப்பு:கட்டிடக் கூறுகள்
புவனேஸ்வர் தொடருந்து நிலையம்

**புவனேஸ்வர் தொடருந்து நிலையம்**, இந்திய இரயில்வேயின் கட்டுப்பாட்டில் உள்ளது. இது ஒடிசாவின் தலைநகரமான புவனேஸ்வரில் அமைந்துள்ளது. இந்திய அளவில் அதிக மக்கள் பயன்படுத்தும் முதல் நூறு தொடர்வண்டி நிலையங்களில் இதுவும் ஒன்று. 

## தொடர்வண்டிகள்
இங்கு இருநூறுக்கும் அதிகமான தொடர்வண்டிகள் நின்று செல்கின்றன.
* புவனேஸ்வர் ராஜதானி விரைவுவண்டி (புவனேஸ்வர் - புது தில்லி)
* புருஷோத்தம் விரைவுவண்டி (புரி - புது தில்லி)
* கோணார்க் விரைவுவண்டி (புவனேஸ்வர் - மும்பை)
* கோரமண்டல விரைவுத் தொடர்வண்டி (ஹவுரா - சென்னை)
* அமராவதி விரைவுவண்டி (ஹவுரா - வாஸ்கோட காமா)

## சான்றுகள்

பகுப்பு:கோர்த்தா மாவட்டம்
பகுப்பு:ஒடிசாவிலுள்ள தொடருந்து நிலையங்கள்
ஐக்கிய தொழிற்துறை வங்கி

**ஐக்கிய தொழிற்துறை வங்கி** (UIB) இந்தியாவில் செயல்பட்டுவந்த வணிக வங்கியாகும். இது, *ஜாதுநாத் ரே* என்பவரால் கல்கத்தாவில் 1940ஆம் ஆண்டில்  நிறுவப்பட்டது. 1963இல் *பிரபார்தக் வங்கி*, *பங்குரா வங்கி* ஆகிய இரு வங்கிகளை தன்னுடன் இணைத்துக் கொண்டது. மேலும், 1964ஆம் ஆண்டில் *சௌத்தர்ன் வங்கி*, *மெட்ரோபொலிடன் வங்கி* ஆகிய இரு வங்கிகளையும் தன்னுடன் இணைத்துக் கொண்டது. 

## இணைப்பு
இவ்வங்கி 1965ஆம் ஆண்டில், இந்தியப் பொதுத்துறை வங்கிகளில் ஒன்றான அலகாபாத் வங்கியுடன் இணைக்கப்பட்டது.  இந்த இணைப்பின்போது இதற்கு 145 கிளைகள் இருந்தன. 

## மேற்கோள்களும் சான்றுகளும்
;மேற்கோள்கள் 

;சான்றுகள் 
*Reserve Bank of India. *Statistical Tables Relating to Banks in India for the Year 1954*. (Bombay).

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
ஜீ சுங்

**ஜீ சுங்** () (பிறப்பு: பெப்ரவரி 27, 1977) என்பவர் ஒரு தென் கொரியா நாட்டு நடிகர் ஆவார். இவர் நியூ ஹார்ட், சீக்ரெட் லவ், கில் மீ, ஹில் மீ, ராயல் பாமிலி போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். ஜீ சுங் பிளட் ரெய்ன், ஃபேட் போன்ற சில திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* Ji Sung
* 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
பிஏஈ சூ-பின்

**பிஏஈ சூ-பின்** () (பிறப்பு: டிசம்பர் 9, 1976) என்பவர் ஒரு தென் கொரியா நாட்டு நடிகர் ஆவார். இவர் 2002ஆம் ஆண்டு முதல்  ஜுமாங், ப்ரில்லியன்ட் லெகசி, டோங் யீ, 49 டேஸ், சீக்ரெட் லவ், போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் ப்ளே ஹை, திகில் கதைகள், 26 இயர்ஸ், மை ரதிமா போன்ற திரைப்படங்களிலும் நடித்துள்ளார் என்பது குறிப்பிடத்தக்கது.

## தனிப்பட்ட வாழ்க்கை
பிஏஈ செப்டம்பர் 14, 2013 ஆம் ஆண்டு இவரது காதலியை திருமணம் செய்துகொண்டார். இவரின் மனைவி ஒரு பட்டதாரி ஆவார். இவர்களுக்கு ஜூன் 14, 2014ஆம் ஆண்டு ஒரு ஆண் குழந்தை பிறத்தது. பின்னர் திசம்பர் 2020 இல், திருமணமான 6 ஆண்டுகளுக்குப் பிறகு  தனது பிரபலமில்லாத மனைவியை விவாகரத்து செய்ததாக இவர் வெளிப்படுத்தினார்.

## மேற்கோள்கள்

## வெளி இணைப்புகள்
* Bae Soo-bin  
* 

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
கர்நாடக சம்பர்க் கிராந்தி விரைவுவண்டி

**கர்நாடக சம்பர்க் கிராந்தி விரைவுவண்டி** என்பது இந்திய இரயில்வேயினால் இயக்கப்படும் சம்பர்க் கிராந்தி விரைவுவண்டிகளில் ஒன்றாகும். இது பெங்களூரின் யஷ்வந்த்பூரில் இருந்து தில்லியில் உள்ள ஹசரத் நிசாமுதீன் வரை சென்று திரும்பும்.

## வழித்தடம்

## மேற்கோள்கள்

பகுப்பு:இந்திய விரைவுவண்டிகள்
தீ-சட்டை

**தீ சட்டை** ( T-Shirt ) என்பது ஒருவகை ஆடையாகும். இதன் வடிவம் ஆங்கில எழுத்தான T போன்றிருப்பதால், இதனை தீ-சட்டை என அழைக்கத் தொடங்கினர். இந்த ஆடை பெரும்பாலும் குட்டைக் கைகளையும், காலர் வைக்கப்படாத வட்டமான கழுத்துப் பகுதியையும் கொண்டிருக்கும். 

பெரும்பாலும் பருத்தி நூல்களால் நெய்யப்படும் ஜெர்சி துணிகளால் இந்த ஆடை உருவாக்கப்படும். மற்ற சட்டைகளை விட இது தொடுவதற்கு மென்மையாகவும் இருக்கும். தீ-சட்டைகள் பெரும்பாலும் பெரும் உற்பத்தி தானியங்கித் தொழிற்சாலைகளில் தான் தயாராகின்றன.

## குறிப்புகள்

பகுப்பு:உடைகள்
ஜெர்சி துணி

thumb|Interlock jersey fabric
**ஜெர்சி துணிகள்** என்பவை ஒருவகைத் துணியாகும். இவை பெருந்தொழிற்சாலைகளில் உற்பத்தி செய்யப்படும் ஆடைகளுக்கு அதிகம் பயன்படுகின்றது. தொடக்கத்தில் உரோமங்களால் இவை நெய்யப்பட்டன, பின்னர் பருத்திப் பஞ்சு, ரோமம், செயற்கை இழை ஆகியவற்றை கலந்து தயாரிக்கின்றனர். மத்திய காலங்களில் ஐரோப்பாவில் அமைந்துள்ள சேனல் தீவுகளில் அமைந்திருக்கும் ஜெர்சி என்ற இடத்தில் முதன்முதலாக தயாரிக்கப்பட்டதால், இந்த துணிகளுக்கு ஜெர்சி துணிகள் என பெயர் பெற்றது. ஒற்றை ஊசியால் இந்த துணிகளை நெய்யலாம். அது மட்டுமல்ல, இந்த துணிகள் எடை குறைவாக தயாரிக்கப்படுகின்றன. எடைகுறைந்த துணிகள் தான் தீ-சட்டைகள் தயாரிக்கவும் பயன்படுத்தப்படுகின்றன. உள்ளாடைகள், மேலாடைகள் போன்றவைகளுக்கும் ஜெர்சி துணிகளே அதிகம் பயன்படுத்தப்பட்டு வருகின்றது.

## குறிப்புகள்

பகுப்பு:மூலப்பொருள்கள்
பகுப்பு:உடைகள்
வங்காள மத்திய வங்கி

**வங்காள மத்திய வங்கி** அல்லது **பெங்கால் சென்ட்ரல் வங்கி** வங்காளத்தை அடிப்படையாகக் கொண்டு இயங்கிய இந்திய வணிக வங்கியாகும். இது 1918ஆம் ஆண்டில், *ஜே. சி. தாஸ்* என்பவரால் *வங்காள கடன் நிறுவனம்*  (Bengal Loan Company) என்ற பெயரில் தொடங்கப்பட்டது. 1950 திசம்பர் 18 அன்று இவ்வங்கி, *கோமில்லா வங்கி நிறுவனம்*, *கோமில்லா ஒன்றிய வங்கி*, *ஊக்லி வங்கி* ஆகிய வங்கிகளுடன் இணைந்து இந்திய ஐக்கிய வங்கி என்ற புதிய வங்கி தொடங்கப்பட்டது.

## மேற்கோள்கள்

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
உலகைக் குலுக்கிய பத்து நாட்கள் (நூல்)

thumb|250px|உலகைக் குலுக்கிய பத்து நாட்கள் நூலின் அட்டைப்படம்.
**உலகைக் குலுக்கிய பத்து நாட்கள்** என்பது சோசலிசவாதியும், அமெரிக்கப் பத்திரிகையாளருமான ஜான் ரீட் என்பவர் எழுதிய *டென் டேய்ஸ் தட் சூக் த வேர்ல்ட்* *(Ten Days That Shook the World)* என்னும் புகழ் பெற்ற ஆங்கில நூலின் மொழிபெயர்ப்பு ஆகும். ரா. கிருஷ்ணையா இந்த நூலைத் தமிழில் மொழிபெயர்த்துள்ளார். உருசியாவில் 1917 அக்டோபரில் இடம்பெற்ற சோசலிசப் புரட்சியின் இறுதிப் பத்து நாட்களில் இடம்பெற்ற நிகழ்வுகள் இந்த நூலில் விளக்கப்பட்டுள்ளன. ரீட் பல போல்செவிக் தலைவர்களோடு நெருக்கமாகத் தொடர்பில் இருந்தவர். இந்நூலில் உள்ள பெரும்பாலான விடயங்கள் ரீடின் நேரடி அநுபவங்களின் வாயிலாகப் பெறப்பட்டவை. இந்நூலை எழுதிமுடித்த சிலநாட்களிலேயே ரீட் விசக் காய்ச்சலினால் இறந்துவிட்டார். மாசுக்கோவில் சோவியத் தலைவர்களுக்காக ஒதுக்கப்பட்ட இடத்தில் இவரது உடலும் அடக்கம்செய்யப்பட்டது.

## நோக்கம்
"வீறுகொண்டு எழுந்த வரலாறு, கண்கொண்டு அதைக் கண்டேன். அந்த வரலாற்றில் ஒரு கீற்றே இந்தப் புத்தகம். நவம்பர் புரட்சியை விவரமாய்ச் சித்தரிப்பதே அல்லாமல்  இப்புத்தகம் வேறொன்றும் செய்ய முயலுவதாய்க் கூறிக்கொள்ளவில்லை." என்றவாறு இந்நூலுக்கு ரீட் எழுதிய முன்னுரையில் தெரிவித்துள்ளார். எனவே, தான் நேரடியாக அறிந்துகொண்ட தகவல்களையும், நம்பத்தகுந்த பிற மூலங்களில் இருந்து பெற்றுக்கொண்ட தகவல்களையும் பயன்படுத்தி அக்டோபர் புரட்சிபற்றி விபரிப்பதே நூலாசிரியரின் நோக்கம் என்பது வெளிப்படை.

## குறிப்புகள்

## உசாத்துணைகள்
* ரீட், ஜான்., உலகைக் குலுக்கிய பத்து நாட்கள், மொழிபெயர்ப்பு: ரா. கிருஷ்ணையா, முன்னேற்றப் பதிப்பகம், 1976.
 
பகுப்பு:மொழிபெயர்ப்பு நூல்கள்
பகுப்பு:வரலாற்று நூல்கள்
செயற்கை இழை

[right|thumb|முதலாவது செயற்கை இழையை உருவாக்கிய சர் [ஜோசப் வில்சன் ஸ்வான்]]
**செயற்கை இழைகள்** (*synthetic fibers*, *synthetic fibres*) என்பவை விலங்குகள், தாவரங்களிலிருந்து பெறப்படும் மூலப் பொருட்களைக் கொண்டு அறிவியல் ஆய்வாளர்களால் உருவாக்கப்பட்ட இழைகள் ஆகும். பட்டுப் பூச்சிகள், சிலந்திகள், புழுக்கள் போன்றவைகளிடம் இருந்து கிடைக்கக் கூடிய இயற்கையான இழைபுரிகளை தண்ணீர், காற்று போன்றவைகளை பயன்படுத்தி பிரித்தெடுத்து நூலாக சுற்றி அதனைக் கொண்டு செயற்கையான முறையில் இவ்வகை செயற்கை இழைகள் உருவாக்கப்படும். முன்னர் பெட்ரோ வேதிப் பொருட்களிலிருந்து கிடைக்கப்படும் பாலிமர்களிலிருந்தே செயற்கை இழைகள் தயாரிக்கப்பட்டு வந்தன. சில செயற்கை இழைகளை தாவரங்களின் உட்பொருட்களைக் கொண்டும் தயாரிக்கின்றனர்.
1721

**1721** (MDCCXXI) ஒரு புதன்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.

## நிகழ்வுகள்
* ஏப்ரல் - ரீயூனியனில் கடல் கொள்ளையர்கள் 700-தொன் எடையுள்ள போர்த்துக்கீசியப் போர்க்கப்பலைக் கடத்தினர். கோவாவில் இருந்து வந்த இக்கப்பலில் £100,000 முதல் £875,000 வரையான பெறுமதி மிக்க பொருட்கள் இருந்தன. 
* மே 8 - பதின்மூன்றாம் இனசென்ட் 244வது திருத்தந்தையாகப் பதவியேற்றார்.
* செப்டம்பர் 10 - பெரும் வடக்குப் போர் முடிவுற்றது.
* நவம்பர் 2 - முதலாம் பீட்டர் அனைத்து உருசியாக்களின் பேரரசராக அறிவிக்கப்பட்டார். இதன் மூலம் 176-ஆண்டுகால உருசியாவின் சாராட்சி முடிவுக்கு வந்து உருசியப் பேரரசு உருவானது. இப்பேரரசு 1917 இல் கலைந்தது.

## பிறப்புகள்

## இறப்புகள்
* சூலை 18 - ஆண்ட்வான் வாட்டூ, பிரெஞ்சு ஓவியர் (பி. 1684)

## மேற்கோள்கள்

## 1721 நாற்காட்டி
1720

**1720** (MDCCXX) ஒரு திங்கட்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

## நிகழ்வுகள்
* பெப்ரவரி 11 - சுவீடன், புரூசியா ஆகியன ஸ்டாக்கோம் நகரில் பெரும் வடக்குப் போர் தொடர்பாக உடன்படிக்கை ஒன்றை ஏற்படுத்தின.
* பெப்ரவரி 17 - தி ஹேக் நகரில் எசுப்பானியா, பிரித்தானியா, பிரான்சு, ஆஸ்திரியா, டச்சுக் குடியரசு ஆகியன நான்முனை போரை முடிவுக்குக் கொண்டு அவர் உடன்பட்டன.
* ஐரோப்பியக் குடியேற்றத்தைத் தொடர்ந்து துஸ்கரோரா மக்கள் வட கரொலைனாவில் இருந்து வெளியேறினர்.
* எட்மண்டு ஏலி இங்கிலாந்துக்கான அரச வானியலாளராக நியமிக்கப்பட்டார்.
* ஜோனதன் ஸ்விப்ட் *கலிவரின் பயணங்கள்* புதினத்தை எழுத ஆரம்பித்தார்.

## பிறப்புகள்
* ஜேம்சு ஆர்கிரீவ்ஸ், இங்கிலாந்தைச் சேர்ந்த நெசவாளர்; தச்சர், கண்டுபிடிப்பாளர் (இ. 1778)
* டிசம்பர் 7 - ஐதர் அலி, மைசூர் மன்னர் (இ. 1782),

## இறப்புகள்
* சூன் 19 - ரொபர்ட் நொக்ஸ், பிரித்தானியக் கிழக்கிந்தியக் கம்பனியின் ஆங்கிலேய கப்பல் மீகாமன் (பி. 1641)
* சீதக்காதி, வள்ளல் (பி. 1650)
* ஸ்ரீதர வெங்கடேச அய்யாவாள், இந்திய ஆன்மிகவாதி (பி. 1635)

## மேற்கோள்கள்

## 1720 நாற்காட்டி
அன்னை தெரசா மகளிர் பல்கலைக்கழகம்

**அன்னை தெரசா மகளிர் பல்கலைக்கழகம்** (*Mother Teresa Women's University*) என்பது தமிழ்நாட்டுப் பல்கலைக்கழகங்களுள் ஒன்றாகும். இது கல்வி வழி பெண்களை முன்னேற்றுவதை தம் இலக்காகக் கொண்டு செயல்படும் கல்வி நிறுவனம் ஆகும். 1984 ஏப்ரலில் சரி நிகர் சமானம் என்ற பாரதியின் மொழியை இலக்காகக் கொண்டு அவரது நூற்றாண்டு விழாக் கொண்டாட்டத்தின் ஒரு பகுதியாகத் தொடங்கப்பட்டது. அத்தருணத்தில் தனது மகத்தான சேவைக்காக நோபல் விருதைப் பெற்ற அன்னை தெரசாவை அங்கீகரிக்கும் வகையில் அவரது பெயரைப் பல்கலைக்கழகத்துக்குச் சூட்டியதுடன், அவரது கரங்களால் கொடைக்கானலில் அடிக்கல் நாட்டச் செய்துத் துவக்கப்பட்டது. தொடக்கத்தில் கொடைக்கானலில்  உருவாக்கப்பட்டுப் பின்னர் 1990 இல் சென்னைக்கு மாற்றப்பட்டு மீண்டும் கொடைக்கானலுக்கு 1994 இல் மாற்றப்பட்டது. இதன் மையங்கள் கொடைக்கானல், மதுரை மற்றும் சென்னையில் உள்ளன. இங்கு பட்டப்படிப்பு, பட்ட மேற்படிப்பு, இளநிலை ஆய்வுப்படிப்பு, முனைவர் பட்ட ஆய்வு, ஆசிரியர் பயிற்சிப்பட்ட வகுப்பு, சான்றிதழ் வகுப்புகள், சுய தொழில் பயிற்சி வகுப்புகள் நடத்தப்படுகின்றன.
## துறைகள்
* கணினி அறிவியல்
* கணிதம்
* இயற்பியல்
* வேதியியல்
* தாவரவியல்
* உயிர்தொழில்நுட்பம்
* உணவு மற்றும் ஊட்டச்சத்து
* துணி மற்றும் ஆடை வடிவமைப்பு
* வழிகாட்டுதல் மற்றும் ஆலோசனை
* தமிழ்
* ஆங்கிலம்
* வரலாறு
* சமூகவியல்
* பொது நிர்வாகம்
* பெண்கள் ஆய்வு
* வணிகவியல் முதுநிலைப் பட்டம்
* வணிக மேலாண்மை முதுநிலைப் பட்டம்
* கணினி பயன்பாடுகள் முதுநிலைப் பட்டம்
* சமூகப் பணியியல் முதுநிலைப் பட்டம்
என பல்வேறு துறைகள் இந்த பல்கலைக்கழகத்தில் உள்ளன

## வெளி இணைப்புகள்
* அன்னை தெரசா மகளிர் பல்கலைக்கழகம் 
* தமிழ்நாட்டுப் பல்கலைக்கழகங்கள் 

## மேற்கோள்கள்

பகுப்பு:கொடைக்கானல்
பகுப்பு:திண்டுக்கல் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
சிங்கப்பூர் நாடாளுமன்றம்

சிங்கப்பூரின் சட்டவாக்க அவையை, சிங்கப்பூர் குடியரசுத் தலைவரும், **சிங்கப்பூர் நாடாளுமன்றமும்** இணைந்து நடத்துகிறது. ஓரவை முறைமையில் அமைந்துள்ள சிங்கப்பூர் நாடாளுமன்றம், மக்களால் தேர்தெடுக்கப்பட்ட நாடாளுமன்ற உறுப்பினர்கள்,  தொகுதியற்ற நாடாளுமன்ற உறுப்பினர்கள், பரிந்துரைக்கப்பட்ட நாடாளுமன்ற உறுப்பினர்கள் எனப் பல்வேறு தரப்பினரையும் கொண்டுள்ளது.

## 2011 தேர்தல்
2011-ம் ஆண்டு நடைபெற்ற பொதுத்தேர்தலில் 87 நா நாடாளுமன்ற உறுப்பினர்கள் தேர்ந்தெடுக்கப்பட்டனர்;  3 தொகுதியற்ற நாடாளுமன்ற உறுப்பினர்கள் 12-ம் நாடாளுமன்றத்திற்கு சேர்க்கப்பட்டனர். முதல் அமர்வின் போது 9 பரிந்துரைக்கப்பட்ட நாடாளுமன்ற உறுப்பினர்கள் சேர்க்கப்பட்டனர். இவர்களுடைய பதவிக்காலம், 9 அக்டோபர் 2016 உடன் முடிவடைகிறது.
thumb|சிங்கப்பூர் நாடாளுமன்றம்

## குறிப்புகள்

## மேற்கோள்கள்
* Constitution of the Republic of Singapore (1999 Reprint ).
* Parliament (Privileges, Immunities and Powers) Act (Cap.&nbsp;217, 2000&nbsp;Rev.  Ed. ) ("PPIP Act").
* Parliamentary Elections Act (Cap.&nbsp;218, 2007&nbsp;Rev.  Ed. ) ("PEA").
*  ("S.O.").
* .
* .

## மேலும் படிக்க

### கட்டுரைகளும் இணையதளங்களும்
* .
* .
* .
* .
* .
* .
* .

### நூல்கள்
* .
* .
* .
* .
* .
* .
* .
* .

## வெளி இணைப்புகள்
* Official website of the Parliament of the Republic of Singapore
** Bills introduced in Parliament from 2002 
** Order Paper 
** Parliamentary glossary 
** Select Committee reports from 1955 
** Singapore Parliament Reports from 1955 
** Votes and proceedings 

பகுப்பு:நாடாளுமன்றங்கள்
பகுப்பு:நாடு வாரியாக நாடாளுமன்றங்கள்
பகுப்பு:சிங்கப்பூர்